31986D0404
L 233/19
JURNALUL OFÍCIAL AL UNIUNII EUROPENE
DECIZIA COMISIEI
din 29 iulie 1986
de stabilire a modelului și informațiilor pe care trebuie să le conțină certificatul genealogic al animalelor din specia bovină reproducătoare de rasă pură
(86/404/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 77/504/CEE a Consiliului din 25 iulie 1977 privind animalele din specia bovină reproducătoare de rasă pură (1), astfel cum a fost modificată ultima dată prin Regulamentul (CEE) nr. 3768/85 (2), în special articolul 5 și articolul 6 alineatul (1) liniuța a cincea,
întrucât, în conformitate cu articolul 5 din Directiva 77/504/CEE, Comisiei îi revine sarcina de a fixa, conform procedurii menționate la articolul 8 din aceeași directivă, certificatul tip care să însoțească animalele din specia bovină reproducătoare de rasă pură în cadrul schimburilor intracomunitare;
întrucât, în conformitate cu articolul 6 alineatul (1) liniuța a cincea din aceeași directivă, Comisiei îi revine sarcina de a determina, în conformitate cu procedura prevăzută la articolul 8 din respectiva directivă, informațiile pe care trebuie să le conțină certificatul genealogic care poate însoți animalele din specia bovină reproducătoare de rasă pură în schimburile intracomunitare;
întrucât se poate renunța la certificatul propriu-zis, cu condiția ca datele menționate de prezenta decizie să figureze deja în documentele de referință referitoare la animalele din specia bovină de rasă pură care constituie obiectul schimburilor intracomunitare;
întrucât măsurile prevăzute de prezenta directivă sunt în conformitate cu avizul Comitetului zootehnic permanent,
ADOPTĂ PREZENTA DECIZIE:
Articolul 1
(1) Certificatul genealogic al animalelor din specia bovină reproducătoare de rasă pură trebuie să conțină următoarele informații:
-
organismul care eliberează certificatul;
-
denumirea registrului genealogic;
-
numărul de înregistrare în registrul genealogic;
-
data eliberării certificatului;
-
sistemul de identificare;
-
identificarea;
-
data nașterii;
-
rasa;
-
sexul;
-
numele și adresa crescătorului;
-
numele și adresa proprietarului;
-
ascendența
(2) Rezultatele testelor de performanță și rezultatele evaluării valorii genetice (cu menționarea provenienței lor) pentru animalele propriu-zise și pentru părinții și bunicii acestora trebuie să fie clar indicate și să însoțească certificatul sau să figureze în acest certificat.
Articolul 2
Informațiile prevăzute la articolul 1 pot fi indicate:
1.
sub forma unui certificat genealogic care să corespundă modelului inclus în anexă;
2.
în documentele care însoțesc animalul reproducător de rasă pură. În acest caz, autoritățile competente ale statului membru exportator trebuie să certifice datele menționate la articolul 1 și indicate în aceste documente prin următoarea formulă:
„Subsemnatul certific faptul că prezentele documente conțin datele menționate la articolul 1 din Decizia 86/404/CEE a Comisiei.”
Articolul 3
Prezenta decizie se adresează statelor membre.
Adoptată la Bruxelles, 29 iulie 1986.